

**UPRAVNI ODJEL ZA GOSPODARSTVO, TURIZAM,**

**INFRASTRUKTURU I EU FONDOVE**

**Povjerenstvo za provedbu oglasa za prijam u službu**

**višeg stručnog suradnika za europske procese**

**KLASA: 112-03/17-01/241**

**URBROJ: 2198/1-18-17-5**

**Zadar, 20. studenoga 2017. godine**

Temeljem članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11), tročlano povjerenstvo za provedbu oglasa za prijam u službu višeg stručnog suradnika za europske procese u Upravni odjel za gospodarstvo, turizam, infrastrukturu i EU fondove objavljuje slijedeći:

**P O Z I V**

**na prethodnu provjeru znanja i sposobnosti kandidata**

**Prethodna provjera znanja i sposobnosti kandidata, radi provjere stručnih i općih sposobnosti kandidata prijavljenih na oglas za prijam u službu višeg stručnog suradnika za europske procese u Upravni odjel za gospodarstvo, turizam, infrastrukturu i EU fondove, radno mjesto broj 67. iz Pravilnika o unutarnjem redu upravnih tijela Zadarske županije, na određeno vrijeme od 6 mjeseci, radi obavljanja poslova čiji se opseg privremeno povećao, uz obvezni probni rad u trajanju od 2 mjeseca,** objavljenog putem Hrvatskog zavoda za zapošljavanje, Područnog ureda u Zadru, dana 3. studenoga 2017. godine i na mrežnoj stranici Zadarske županije, održat će se:

**dana 27. studenoga (ponedjeljak) 2017. godine u Domu Županije u prostorijama Male vijećnice, Božidara Petranovića 8, 23000 Zadar, s početkom u 12,30 sati**

Pravo pristupa na prethodnu provjeru znanja i sposobnosti imaju kandidati koji su dostavili pravovremene i potpune prijave te koji udovoljavaju propisanim i objavljenim uvjetima oglasa, a to su slijedeći kandidati:

1. Petra Kuštera Jozić

2. Dinka Surić

3. Marin Tokić

4. Nena Ivanov

5. Marko Ilić

6. Ivana Perica

7. Nikolina Lukovac

8. Martina Petrić

9. Paula Skorić

10. Ana-Marija Kraljić

**Objavom ovog poziva kandidati se smatraju obaviještenima o pozivu na prethodnu provjeru znanja i sposobnosti.**

Prethodna provjera znanja i sposobnosti temelji se na članku 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11).

**Podnositeljima nepravodobnih i nepotpunih prijava kao i podnositeljima koji ne udovoljavaju propisanim i objavljenim uvjetima oglasa te se ne smatraju kandidatima, upućena je odgovarajuća pisana obavijest.**

1. Kandidati su se dužni pridržavati utvrđenog vremena testiranja. Za kandidata, koji udovoljava propisanim i objavljenim uvjetima oglasa, a koji ne pristupi prethodnoj provjeri znanja i sposobnosti u zakazano vrijeme, bez obzira na razloge ili tijekom njena trajanja odustane od iste, smatrat će se da je povukao prijavu na oglas.

2. Mole se kandidati sa sobom ponijeti osobnu iskaznicu ili drugu identifikacijsku ispravu.

3. Za vrijeme pisanog testiranja kandidatima nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provodi provjera,

- razgovarati s ostalim kandidatima ili na drugi način remetiti mir i red.

Ukoliko se kandidat ponaša neprimjereno ili prekrši neko od prethodno opisnih pravila, bit će zamoljen da se udalji sa testiranja, a njegov rezultat i rad Povjerenstvo za provedbu oglasa neće bodovati.

4. Pravni izvori za pripremanje kandidata za prethodnu provjeru znanja za radno mjesto višeg stručnog suradnika europske procese u Upravni odjel za gospodarstvo, turizam, infrastrukturu i EU fondove su slijedeći:

1. Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014./2020. („Narodne novine“ 92/14),

2 Uredba o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem „Ulaganje za rast i radna mjesta“ („Narodne novine“ 107/14, 23/15, 129/15,15/2017),

3. Zakon o regionalnom razvoju Republike Hrvatske („Narodne novine“ 147/14),

4. Strategija regionalnog razvoja Republike Hrvatske za razdoblje do kraja 2020. godine („Narodne novine“ 75/17),

5. Strategija „Europa 2020“ (Brussels 3. 3. 2010. COM (2010) 2020 final),

6. Statut Zadarske županije („Službeni glasnik Zadarske županije“ 15/09, 7/10, 11/10, 4/12, 2/13, 14/13).

Izvori za pripremu kandidata objavljeni u «Narodnim novinama» dostupni su na mrežnoj stranici [narodne novine](http://narodne-novine.nn.hr/oglasi/default.aspx), izvor pod br. 5. dostupan je putem mrežne stranice <http://www.azoo.hr/images/razno/eu_hr.pdf> , izvor objavljen u „Službenom glasniku Zadarske županije“ dostupan je na linku [zadarska županija-službeni glasnici](https://glasnik.zadarska-zupanija.hr/) .

5. Prethodna provjera znanja i sposobnosti kandidata obuhvaća:

- pisano provjeru znanja iz područja navedenih u pravnim izvorima za pripremanje kandidata,

- pisanu provjeru znanja engleskog jezika,

- intervju.

6. Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 30 bodova.

Pisana provjera znanja sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na jednu decimalu daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Pisana provjera znanja engleskog jezika sastoji se od: prijevoda teksta sa hrvatskog jezika na engleski jezik i prijevoda teksta sa engleskog jezika na hrvatski jezik. Maksimalan broj bodova koji kandidat može ostvariti na provjeri znanja engleskog jezika je 10 bodova.

Smatra se da je kandidat položio pisani test ako je ostvario najmanje 50% bodova iz svakog dijela provjere znanja i sposobnosti kandidata na provedenom testiranju.

S kandidatom koji na pisanom testiranju ostvari najmanje 50% ukupnog mogućeg broja bodova, Povjerenstvo za provedbu oglasa provest će intervju.

7. Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

8. Kandidat koji je pristupio prethodnoj provjeri znanja i sposobnosti ima pravo uvida u rezultate provedenog postupka.

9. Nakon provedenog postupka prethodne provjere znanja i sposobnosti, Povjerenstvo za provedbu oglasa utvrđuje rang listu kandidata prema ukupnom broju bodova ostvarenog na pisanom testiranju i intervjuu, te ju dostavlja privremenom pročelniku Upravnog odjela za gospodarstvo, turizam, infrastrukturu i EU uz izviješće o provedenom postupku koju potpisuju svi članovi povjerenstva.

10. Privremeni pročelnik Upravnog odjela za gospodarstvo, turizam, infrastrukturu i EU donijet će rješenje u zakonskom roku.

Riječni i pojmovni skupovi u ovom Pozivu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj poziv objavljuje se na mrežnim stranicama Zadarske županije [www.zadarska-zupanija.hr](http://www.zadarska-zupanija.hr) i na oglasnoj ploči Doma Županije, Božidara Petranovića 8, Zadar, s danom 20. studenoga 2017. godine.

 **PREDSJEDNICA POVJERENSTA**

 **v.r. Nikolina Miočić, dipl. turist. komunik.**